У абвінавачаньні няма ніякіх прозьвішчаў, у тым ліку самой спадарыні Сэбасьцяновіч. Падчас судовага разбору не ўздымаліся пытаньні, хто каму раздаваў на польскім баку, а потым забіраў на беларускім харчы для старых людзей, якімі апякуецца вэтэранская арганізацыя незарэгістраванага Саюзу палякаў. Адзін са сьведак, шафёр генконсульства РП Андрэй Казукевіч, засьведчыў, што загрузіў у консульстве кардонныя скрынкі з прадуктамі і даставіў у Скідзель Вераніцы Сэбасьцяновіч. Паводле яе, прадукты ў Польшчы зьбіраюць добраахвотна людзі, якіх яна ня ведае, але якія хочуць праявіць дабрачыннасьць.